open-index/open-wikipedia-markdown huggingface dataset:
Malá Fatra nasjonalpark

**Malá Fatra nasjonalpark** (slovakisk: *Národný park Malá Fatra*) er en nasjonalpark i  Nord-Slovakia, og en del av den lange fjellkjeden Karpatene. 

## Beliggenhet
Parken ligger i den nordøstre delen av Malá Fatra-fjellene; den delen som kalles *Krivánska Malá Fatra*. 
(Den andre delen av Malá Fatra-fjellene (*Lúčanská Malá Fatra*), ligger mot sørvest på den andre siden av elven Váh.)

Parkområdet var mellom 1967 og 1988 et landskapsvernområde. I 1988 ble nasjonalparken opprettet.
Arealet er 226,3 km². I tillegg kommer en 232,62 km² buffersone.

## Naturforhold
Parken er dominert av dalen Vrátna og fjellene som omkranser denne til en slags gryteform. Fra nordsiden kan man fra landsbyen Terchová følge den eneste veien inn i dalen. Nordsiden av fjellene er lavere enn på sørsiden, men desto mer dramatiske. Her finner man bratte kalksteinsklipper gjennomskåret av små elver i dype juv. Dalen og fjellsidene er skogkledde (83 %), og mot sør reiser fjellene seg over tregrensen til en lang rygg med høye topper. Høyeste topp er *Veľký Kriváň* (1709 moh.). Fra toppen her har man utsikt sørover mot Martin og fjellene Veľká Fatra, som tross navnet er lavere enn Malá Fatra-fjellene.

## Flora og fauna
Av trær er bøk, furu og gran vanligst. Dalen har områder som er kultivert til enger for sauehold. Andre planter er f.eks aurikel.

Dyrelivet er rikt, og omfatter bl.a bjørn, ulv, oter, gaupe og kongeørn.

## Turisme
Dalen er godt besøkt hele året, og har et par skiheiser som kan frakte de besøkende til toppene.

## Referanser


## Eksterne lenker
*
Russell Tucker

**Russell Tucker** (født 1990 i Barberton i Mpumalanga) er en sørafrikansk friidrettsutøver som konkurrerer i diskos. Han har sølv i diskos ved afrikamesterskapet i friidrett 2014 som fremste internasjonale meritt, og han vant denne øvelsen ved Panafrikanske leker 2015. 

Han er født i gruvebyen Barberton i provinsen Mpumalanga nord i Sør-Afrika, men flyttet til Johannesburg som baby. Han har bodd i bydelen Fourways i Johannesburg det meste av sitt liv. Etter high school gikk han over fra diskos til tikamp, men skader gjorde at han måtte gå tilbake til diskos. 

## Idrettskarriere
Tucker deltok ved Panafrikanske leker 2011 i Maputo i Mosambik, der han kom på 3.-plass i diskos bak Yasser Ibrahim Farag og Victor Hogan. Året etter kom han på 3.-plass ved Afrikamesterskapet i friidrett 2012 i Porto-Novo.

Ved Afrikamesterskapet i friidrett 2014 kom han på 2.-plass, med ny personlig rekord på 62,15 meter, kun slått av sin landsmann Victor Hogan. Han kom på 7.-plass ved Sommeruniversiaden 2015 i Sør-Korea, og i september vant han diskos ved Panafrikanske leker 2015 i Brazzaville. 

## Progresjon
* 2012 – 58,84
* 2013 – 59,27
* 2014 – 62,15
* 2015 – 62,74 (**PR**)

## Referanser


## Eksterne lenker
* 
*  Profil hos All-Athletics 
*  Profil hos Sommeruniversiaden 2015 (arkivert)
Nepals flystyrker

**Nepals flystyrker** Nepal har intet eget flyvåpen, men opererer som "Nepalese Army Service"" også kjent som "Nepal Army Air Wing". det ble dannet på 1960-tallet, men det ble ingen egen enhet før i 1979. Nå er det en egen enhet innenfor Nepals hær. Den har begrenset kapasitet. Bare noen få helikoptre kan føre våpen. Dets viktigste oppgave er transport, å fly fallskjermsoldater og assistere i nødsituasjoner som naturkatastrofer. En egen enhet opererer en VIP Flight fra Katmandu internasjonale lufthavn, men de fleste fly er stasjonert på andre plasser, i Kathmandu, i Surkhet og Dipayal.

Fra 1996 til  2006 var Nepal innblandet i en borgerkrig mot maoist-opprørere som ville velte det konstitusjonelle  monarki og danne en republikk. Angrepene tiltok i styrke etter massakren mot Kongefamilien i 2001. Dette førte til behovet for kamphelikoptere, og flere har vært benyttet senere: Mil Mi-17, M28 Skytruck, HAL Lancer og HAL Dhruv. Fra den engelske regjering har Nepal fått vederlagsfritt to Britten-Norman Islanders og to MI-17. Kina har forsynt  Nepal med  MA-60 (et Y-7 derivati). Nepal har også kjøpt HAL Cheetah og HAL Chetak-helikoptre. I november 2014 donerte India en Hindustan Aeronautics Dhruv som del av en strategisk avtale.

Flystyrkene omfatter om lag 500 menn (og kvinner)

## Fly og helikopter

### Dagens inventar

## Fasiliteter
Alle Nepals 36 flyplasser er utstyrt for å kunne støtte militære operasjoner.  Se også Liste over flyplasser i Nepal
* Tribhuvan Airport Kathmandu,
* Chandragadhi Airport Jhapa
* Biratnagar Airport Biratnagar
* Janakpur Airport Janakpur
* Simara Airport Pipara Simara
* Bharatpur Airport, Bharatpur
* Meghauli Airport, Bharatpur
* Pokhara Airport Pokhara
* Jomsom Airport Mustang
* Dang Airport Tribhuvannagar
* Nepalgunj Airport Nepalgunj
* Surkhet Airport Birendranagar
* Jumla Airport Jumla
* Silgadhi Airport (Dipayal) Doti
* Mahendranagar Airport Mahendranagar
* Dhangadhi Airport, Dhangadhi

## Utdannelse
Flystyrkene har siden 2004  utdannet sine egne flygere og helikopterpiloter. De utdanner også sivile flygere. Til helikopterutdannelsen brukes Mi-17, Bell og Eurocopter

## Referanser


## Eksterne lenker
* Ulykker, Fra Aviation Safety Network http://aviation-safety.net/database/operator/airline.php?var=5477
Friidrett under Panamerikanske leker 1987

**Friidrett under Panamerikanske leker 1987**. Friidrett var en av flere sporter i de tiende Panamerikanske leker som ble arrangert i Indianapolis i USA i perioden 8. til 23. august 1987. Det var tiende gangen som friidrett var med i de panamerikanske leker.  Det var i alt førtitre øvelser, tjuefire for menn og nitten for kvinner. USA ble beste nasjon med tjueseks gullmedaljer foran Cuba med seks.

## Medaljer

## Eksterne lenker
*  Panamerikanske leker 1987
Arthur Nikisch

**Arthur Nikisch** (ungarsk: Nikisch Artúr, født 12. oktober 1855 i Mosonszentmiklós (Lébényi Szent-Miklós), død 23. januar 1922 i Leipzig) var en ungarsk dirigent. Han var særlig kjent som tolker av verkene til Anton Bruckner og Peter Tsjaikovskij.
Nikisch giftet seg i juli 1885 med skuespillerinnen Amélie Heussner. Paret fikk to barn, Arthur Philipp Nikisch (jurist) og Mitja Nikisch (pianist og bandleder).

## Leben

Nikisch studerte fiolin, klaver og komposisjon ved konservatoriet i Wien. I perioden fra 1872 til 1877 spilte han først fiolin i forskjellige orkestre, blant annet i Wiener Hofopernorchester (idag Wiener Philharmoniker). Fra 1878 til 1889 var han første kapellmester ved Leipziger Stadttheater. Hans andre-kapellmester i perioden 1886-1888 var Gustav Mahler. Nikisch dirigerte 30. desember 1884 uroppførelsen av Bruckners 7. symfoni ved Leipziger Neue Theater.

Etter opphold som sjefdirigent ved Boston Symphony Orchestra) og som direktør ved Ungarns statsopera etterfulgte han i 1895 Carl Reinecke som kapellmester i Gewandhausorkesteret i Leipzig. I denne stillingen ble han til sin død. Samtidig ble han i 1895 også sjefdirigent ved Berlinfilharmonien. Under hans opphold i Berlin gjorde orkesteret sitt første lydopptak av en fullstendig symfoni, den femte symfoni av Beethoven.

Nikisch var fra 1902 til 1907 direktør for konservatoriet i Leipzig.

Nikisch var en god venn av Alexander Frommermann, far til Harry Frommermann (1906–1975), som i 1927 grunnla Comedian Harmonists. Nikisch underviste den unge Harry i klaver.

## Referanser


## Eksterne lenker
* 
*
Dacarbazin

**Dacarbazin** (merkenavn DTIC, DTIC-Dome; også kjent som DIC eller imidazole carboxamide) er et antineoplastisk kjemoterapeutisk legemiddel som brukes i behandlingen av forskjellige krefttyper, deriblant føflekkreft, Hodgkins lymfom, benvevskreft (sarkom) og nevroendokrin bukspyttkjertelkreft.

Dacarbazin hører til klassen alkylerende cytostatika som ødelegger kreftceller ved å  legge til en alkyl-gruppe (CnH2n+1) til DNA-et.

Dacarbazin gis normalt ved intravenøs infusjon (IV) under direkte oppsyn av lege eller sykepleier. Dacarbazin bioaktiveres i leveren ved demetylering til "MTIC" og deretter til diazometan, som er et alkyleringsmiddel.

Dacarbazin er på WHOs liste over essensielle legemidler, de viktigste medikamenter som trengs i et grunnleggende helsesystem.

## Medisinsk bruk
Fra midten av 2006 ble dacarbazin ofte brukt som monoterapi i behandlingen av metastatisk malignt melanom, og som en del av ABVD kjemoterapeutisk behandling for å behandle Hodgkins lymfom, og i MAID behandling for sakrom. Dacarbazin viste seg å være like effektiv som procarbazin var i den tyske undersøkelsen av pediatrisk Hodgkins lymfom, uten teratogeniske effekter.

## Bivirkninger
Som mange kjemoterapeutiske medikamenter kan dacarbazin ha mange alvorlige bivirkninger, siden det påvirker normal cellevekst og kreftcellevekst.  Blant de mest alvorlige bivirkninger er fødselsskader hos barn som er unnfanget eller født under behandling, sterilitet (mulig permanent) eller immunsuppresjon (redusert evne til å bekjempe infeksjoner eller sykdommer). Dacarbazin fremkaller brekninger og oppkast, og de fleste pasienter vil bli premedisinert med kvalmestillende medikamenter som palonosetron eller aprepitant. Andre betydelige bivirkninger er hodepine, tretthet (fatigue) og tidvis diaré.

## Virkningsmekanisme
Dacarbazin fungerer ved å metylere guanin på O-6 og N-7 posisjoner. Guanin er en av de fire nukleotidene som utgjør DNA. De alkylerte DNA-trådene henger sammen, slik at celledeling ikke blir mulig. Dette påvirker flere kreftceller enn friske celler, siden kreftceller deler seg raskere. Men dessverre vil også noen friske celler bli skadet.

## Historie
Dacarbazin ble utviklet av Y. Fulmer Shealy, Phd ved Southern Research Institute i Birmingham, Alabama. Forskningen ble finansiert av en amerikansk føderal bevilgning. Dacarbazin har fått FDA-godkjenning i mai 1975 som DTIC-Dome. Legemidlet ble opprinnelig markedsført av Bayer.

## Leverandører
Bayer fortsetter å levere DTIC-Dome. Det er også tilgjengelig generiske versjoner av dacarbazin fra APP, Bedford, Mayne Pharma og Teva.

## Referanser


## Eksterne lenker
*MedLine, U.S. National Institutes of Health, National Library of Medicine
*Cancerweb
*OncoLink
*Swedish National Board of Health and Welfare
Ansfelden

**Ansfelden** er en by og kommune i den østerrikske delstaten Oberösterreich. Byen er kjent som komponisten Anton Bruckners fødested.
Sentralamerikanske og karibiske leker 1926

**Sentralamerikanske og karibiske leker 1926**. Lekene i 1926 var de første sentralamerikanske og karibiske leker, de ble arrangert i Mexico by i Mexico i perioden 30. oktober til 2. november 1926. Det var 269 utøvere fra tre nasjoner som deltok i åtte sporter. Mexico ble beste nasjon med tjuefem gullmedaljer foran Cuba med fjorten.

## Medaljer

## Deltakende nasjoner
Det var 3 nasjoner som deltok i de første lekene i 1926

* 
* 
* 

## Sporter
Det var åtte sporter ï de første lekene i 1926

## Eksterne lenker
* Sentralamerikanske og karibiske leker
Bo Gustafsson

**Bo Gustafsson** (født 29. september 1954) er en svensk tidligere friidrettsutøver som spesialiserte seg i kappgang. 

Han representerte landet sitt under Sommer-OL 1984 i Los Angeles, der han tok sølv på 50 kilometer kappgang .

## Referanser


## Eksterne lenker
*
Friidrett under Sommer-OL 1984 – 4 × 400 meter stafett menn

**4 × 400 meter stafett menn** under Sommer-OL 1984 i Los Angeles ble arrangert i august 1984 på Los Angeles Memorial Coliseum .

## Resultater

### Forsøksheat
**Heat 1**

**Heat 2**

**Heat 3**

**Heat 4**

### Semifinaler
**Semifinale 1**

**Semifinale 2**

### Finale

## Referanser
Storåe

**Storåe** er en elv i Lom kommune i Innlandet fylke. Den er 8 kilometer lang og renner fra Langvatnet via Hellertjønne og Hellerfossen gjennom Storådalen til Gjende ved Gjendebu.

## Referanser
Friidrett under Sentralamerikanske og karibiske leker 1926

**Friidrett under Sentralamerikanske og karibiske leker 1926**. Friidrett var en av åtte sporter i de første Sentralamerikanske og karibiske leker som ble arrangert i Mexico by i Mexico i perioden 30. oktober til 2. november 1926. Det var tjue øvelser, kun for menn. Mexico ble beste nasjon med femten gullmedaljer foran Cuba med fem.

## Medaljer

## Eksterne lenker
* Central American and Caribbean Games (Men) – GBR Athletics
Sentralamerikanske og karibiske leker 1930

**Sentralamerikanske og karibiske leker 1930**. Lekene i 1930 var de andre sentralamerikanske og karibiske leker, de ble arrangert i Havanna på Cuba i perioden 15. mars til 5. april 1930. Det var 606 utøvere fra ni nasjoner som deltok i ti sporter. Cuba ble beste nasjon med tretti gullmedaljer foran Mexico med tolv.

## Medaljer

## Deltakende nasjoner
Det var 9 nasjoner som deltok i de andre lekene i 1930, seks flere enn i forrige leker.

## Sporter
Det var ti sporter ï de andre lekene i 1930, en mer enn i forrige lekene (ny sport: fotball).  

## Eksterne lenker
* Sentralamerikanske og karibiske leker
Fotball under Sentralamerikanske og karibiske leker 1930

**Fotball under Sentralamerikanske og karibiske leker 1930**. Fotball var en av ti sporter i de andre Sentralamerikanske og karibiske leker som ble arrangert i Havanna på Cuba i perioden 15. mars til 5. april 1930. Det var første gangen som fotball var med i de sentralamerikanske og karibiske leker. Seks lag deltok, Cuba vant alle sine fem kamper og vant turneringen.

## Medaljer

## Eksterne lenker
*  Fotball/Sentralamerikanske og karibiske leker
Volleyball under Sentralamerikanske og karibiske leker 1935

**Volleyball under Sentralamerikanske og karibiske leker 1935**. Volleyball var en av fjorten sporter i de tredje sentralamerikanske og karibiske leker som ble arrangert i San Salvador i El Salvador i perioden 16. mars til 5. april 1935. Det var tredje gangen som volleyball var med i de sentralamerikanske og karibiske leker. Det var kun en turnering for menn.  
## Medaljer

## Eksterne lenker
*  Volleyball/Sentralamerikanske og karibiske leker
Helochares

***Helochares*** er en slekt av biller som hører til familien vannkjær (Hydrophilidae).

## Levevis
*Helochares*-artene lever i vegetasjonsrike ferskvann.

## Systematisk inndeling

Artslisten følger  og 

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien Acidocerinae Zaitzev, 1908
****** Slekten *Helochares* Mulsant, 1844
******* Underslekten *Helochares* (i snever forstand)
******** *[[Helochares atropiceus]]* Régimbart, 1903
******** *[[Helochares dilutus]]* (Erichson, 1843)
******** *[[Helochares lividoides]]* Hansen & Hebauer, 1997
******** *[[Helochares lividus]]* (Förster, 1771) - Europa
******** *[[Helochares longipalpis]]* (Murray, 1859)
******** *[[Helochares nigritulus]]* Kuwert, 1889 - i Europa
******** *[[Helochares obliquus]]* Mart, Incekara & Kawaca, 2010
******** *[[Helochares obscurus]]* (O.F. Müller, 1776) - Europa, også i Norge
******** *[[Helochares pallens]]* (MacLeay, 1825)
******** *[[Helochares punctatus]]* Sharp, 1869 - i Europa
******* Underslekten *[[Helocharimorphus]]* Kuwert, 1890
******** *[[Helochares (Helocharimorphus) sharpi]]* (Kuwert, 1890)
******* Underslekten *[[Hydrobaticus]]* MacLeay, 1873
******** *[[Helochares (Hydrobaticus) anchoralis]]* Sharp, 1890
******** *[[Helochares (Hydrobaticus) andreinii]]* d'Orchymont, 1939
******** *[[Helochares (Hydrobaticus) crenatuloides]]* d'Orchymont, 1943
******** *[[Helochares (Hydrobaticus) crenatus]]* Régimbart, 1903
******** *[[Helochares (Hydrobaticus) densus]]* Sharp, 1890
******** *[[Helochares (Hydrobaticus) lentus]]* Sharp, 1890
******** *[[Helochares (Hydrobaticus) mentinotus]]* Kuwert, 1888
******** *[[Helochares (Hydrobaticus) negatus]]* Hebauer, 1995
******** *[[Helochares (Hydrobaticus) neglectus]]* (Hope, 1845)
******** *[[Helochares (Hydrobaticus) nipponicus]]* Hebauer, 1995
******** *[[Helochares (Hydrobaticus) sauteri]]* d'Orchymont, 1943
******** *[[Helochares (Hydrobaticus) uenoi]]* Matsui, 1995

## Referanser


## Kilder
* Hansen, M. 1987. *The Hydrophiloidea (Coleoptera) of Fennoscandia and Denmark.* Fauna Entomologica Scandinavica 18. E.J. Brill/Scandinavian Science Press Ltd.

## Eksterne lenker
*
Rubenstein’s Revenge

**Rubenstein's Revenge** er et sjongleringsmønster for tre baller. Det er oppkalt etter Rick Rubenstein, som fant det opp. Sammen med Mills Mess og Burke's Barrage er det ett av tre velkjente og navngitte sjongleringsmønstre som involverer komplekse føringer og kast med kryssa armer. Rubenstein's Revenge regnes ofte som det vanskeligste av de tre.

Rubenstein's Revenge er en siteswap 52233 med en formendring som går ut på at enkelte av kasta utføres under den andre armen, nærmere bestemt femmeren og den første treeren.

## Referanser


## Eksterne lenker
* Rubenstein's Revenge hos Library of Juggling
Dusj (sjonglering)

**Dusj** (fra engelsk *shower*) er et sjongleringsmønster for tre eller flere objekter. Disse kastes i samme retning i en sirkulær bevegelse, fra den ene handa til den andre, mens den andre handa sender dem horisontalt over til den første. Dusj er det mønsteret som typisk utføres av sjonglører i tegneserier og liknende, men i virkeligheten er kaskade et mye vanligere mønster.

Siteswap-notasjonen for dusj er (2*n*–1)1, hvor *n* står for antall objekter. Dette gir 31 for to objekter, 51 for tre objekter, 71 for fire objekter, og så videre.

En av fordelene med å lære seg dusj, er at det kan brukes som ett verktøy for å lære seg flere baller. For å presisere, siteswap n1 er en øvelse som kan nyttes for å lære n-ball sjonglering. For eksempel, 91 (5 baller) er en god øvelse for å lære seg 9-ball sjonglering. Dette er fordi 9-er kastet går i den samme høyden, omtrent samme buen og samme timingen som for 9 ball sjonglering. 

## Eksterne lenker
* Dusj hos Library of Juggling
Sentralamerikanske og karibiske leker 1935

**Sentralamerikanske og karibiske leker 1935**. Lekene i 1935 var de tredje sentralamerikanske og karibiske leker, de ble arrangert i San Salvador i El Salvador i perioden 16. mars til 5. april 1935. Det var 741 utøvere fra ni nasjoner som deltok i fjorten sporter. Mexico ble beste nasjon med trettisju gullmedaljer foran Cuba med trettien.

## Medaljer

## Deltakende nasjoner
Det var 9 nasjoner som deltok i de tredje lekene i 1935.

* 
* 
* 
* 
* 
* 
* 
* 
* 

## Sporter
Det var fjorten sporter ï de tredje lekene i 1935, fire mer enn i de forrige lekene.  

* Baseball
* Basketball
* Boksing (ny)
* Bryting (ny)
* Fekting
* Fotball
* Friidrett
* Hestesport (ny)
* Golf (ny)
* Skyting
* Stuping
* Svømming 
* Tennis 
* Volleyball 

## Eksterne lenker
* Sentralamerikanske og karibiske leker
China Flying Dragon Aviation

**China Flying Dragon Aviation** (中国飞龙专业航空公司) er et flyselskap med base på Harbin, Heilongjiang i Folkerepublikken Kina. Det opererer kortdistanse passasjer- og fraktflyvninger på charter-basis så vel som maritim overvåking, luftfotografering og skogbrannovervåking. Hovedbasen er på Harbin Taiping internasjonale lufthavn.

## Historie
Selskapet ble etablert og startet operasjoner i 1981. Det eies i fellesskap (joint venture) av Harbin Aircraft Manufacturing Corporation og det tidligere Ministry of Geology and Mineral Resources, nå under Ministry of Land and Resources.

I 2005 inngikk selskapet et samarbeid med det nepalske flyselskapet Flying Dragon Airlines og under redningsarbeidet etter jordskjelvet i Sichuan 2008 var det stort behov for transport av tungt redningsutstyr. Selskapets Mil Mi-26T tungløftshelikopter ble brukt for å transportere anleggsmaskiner, traktorer og drivstoff til jordskjelvområdet.

## Flåte
China Flying Dragon Aviations flåte omfatter følgene typer (mars 2007):
* Harbin Y-12 II
* Mil Mi-26T
* Mil Mi-8T
* AS350B2
* Harbin Z-9
* Harbin Y-11
* Mil Mi-17
* Mil Mi-8

## Referanser
Fernand Djoumessi

**Fernand Djoumessi Temfack** (født 5. september 1989 i Dschang) er en kamerunsk friidrettsutøver som konkurrerer i høydehopp. Han har sølvmedalje fra Afrikamesterskapet i friidrett 2014 som fremste internasjonale meritt. 

## Idrettskarriere
Djoumessi deltok ved Afrikamesterskapet i friidrett 2010, der han kom på delt 3.-plass, sammen med Mohamed Idris, bak hhv. Kabelo Kgosiemang og Bong Matogno. Han hoppet her 2,15 meter. Året etter deltok han ved Panafrikanske leker 2011, der han kom på 4.-plass, også her med 2,15 meter som beste hopp. 

Ved Jeux de la Francophonie 2013 kom han også på 4.-plass, med 2,20, og ved Samveldelekene 2014 kom han på 7.-plass. Han kom på 2.-plass ved Afrikamesterskapet i friidrett 2014, bak Kabelo Kgosiemang, og ved Verdenscupen i friidrett 2014 kom han på 7.-plass. 

Han greide bare 2,10 meter ved Panafrikanske leker 2015, og endte der på 8.-plass. 

## Referanser


## Eksterne lenker
* 
*  Profil hos All-Athletics 
*  Profil hos Samveldelekene 2014 (arkivert)
Sentralamerikanske og karibiske leker 1938

**Sentralamerikanske og karibiske leker 1938**. Lekene i 1938 var de fjerde sentralamerikanske og karibiske leker, de ble arrangert i Panama by i Panama i perioden 5. til 24. februar 1938. Det var  1216 utøvere fra ti nasjoner som deltok i atten sporter. Mexico ble beste nasjon med trettisju gullmedaljer foran Cuba med trettien.

## Medaljer

## Deltakende nasjoner
Det var 10 nasjoner som deltok i de fjerde lekene i 1938.

## Sporter
Det var atten sporter ï de fjerde lekene i 1938, fire mer enn i de forrige lekene.  
  

## Eksterne lenker
* Sentralamerikanske og karibiske leker
Pinganguo

***Ping'anguo*** (kinesisk: 平安果, pinyin: *píngānguǒ*) er en nyere kinesisk juleskikk, som i Kina gjerne oppfattes som vestlig.

Ofte meget foreseggjorte epler gis som julegave. Skjønt det å gi gaver til jul, desidert er en utenlandsk tradisjon, likesom selve julen tilhører en religion som av kinesere oppfattes som utenlandsk, er det ordspillet som gjør epler til attraktive gaver ikke noen import.

Det kinesiske ord for juleaften er *pinganye* (平安夜), eple er på kinesisk *pingguo* (苹果, *píngguǒ*). På typisk kinesisk manér kombineres dette til *pinganguo* = (fredens frukt).

Leveringstjenester tilbyr epler i edle forpakninger; noen epler kan ha blitt påført skrifttegnene 平安果. Det forekommer også pakker med et rødt eple og en appelsin - igjen er det et ordspill med på gang: Det kinesiske ordet for appelsin, *cheng*, kan med samme uttale også bety rettskaffenhet og ærlighet.

Noen har gjort det til et ritual å kjøpe et kinesisk eple for 24 ti-*[[Renminbi|fen]]*-mynter, hver mynt gitt av en annen person. Ti *fen* (十分 *shifen*) høres også ut som ordene for  oppriktighet (诚) og suksess (成), og 24 er dagen i desember juleaften faller på.

## Kilder, eksterne lenker
* ''Peace of apple'', Global Times av Li Lin, 2013-12-23
* http://www.theworldofchinese.com/2010/12/why-did-i-get-an-apple-for-christmas/ 
* http://www.goforeign.net/home/pinganguo-christmas-apple
Ivar Delviken

**Ivar Delviken** (født 28. september 1913, Nordre Delvika i Eidskog, død 18. desember 1988, Engebråten i Eidskog) var en norsk lokalpolitiker for Arbeiderpartiet. Han var ordfører i Eidskog kommune i 18 år fra 1963 til 1981. 

Hans foreldre var Ida Gransbråten og Ole Delviken. Han vokste opp med foreldrene, sine tre eldre brødre og to yngre søstre på Nordre Delvika i Eidskog. Delviken startet å arbeide som skogsarbeider i Eidskog Kommuneskoger i 1928. 

Delviken ble gift i 1935 med Jenny Taugbøl (født 1912, død 1957) og senere i 1958 med Mary Snedsbøl (født 1933, død 2011). Han fikk fire barn med Jenny og to barn med Mary. Mellom 1934 og 1946 bodde familien på Gransbråten. Videre i 1946 kjøpte han Engebråten av broren sin, Erik Delviken.

Under krigen var Delviken en av mange enkeltpersoner som drev los-og følgetrafikk når de kom i kontakt med folk på flukt. I tillegg smuglet han brev jevnlig til Sverige. Under krigen var han også formann i Eidskog Indremisjons Ungdomsforening.

Delviken ble medlem av Eidskog formannskap fra 1946. Fra 1948 var han skolestyreformann, og i 1963 etterfulgte han Sigurd Skjørberg som Eidskogs ordfører. Han satt som ordfører helt frem til 1981. Han har også hatt stillinger som skogfullmektig (fra 1951), formann i Skotterud samvirkelag og vært varaordfører i to perioder før 1963. I tillegg har han vært styremedlem i blant annet lokalavisa Glåmdalen og Vinger Sparebank.

## Referanser
Fotball under Sentralamerikanske og karibiske leker 1938

**Fotball under Sentralamerikanske og karibiske leker 1938**. Fotball var en av flere sporter i de fjerde sentralamerikanske og karibiske leker som ble arrangert i Panama by i Panama i perioden 5. til 24. februar 1938. Det var tredje gangen som fotball var med i de sentralamerikanske og karibiske leker. Det var kun en turnering for menn, med seks lag. Det ble spilt en enkelserie der alle lagene møttes en gang, Mexico vant fire kamper og spilte en uavgjort og vant turneringen. 
 
## Medaljer

## Eksterne lenker
*  Fotball/Sentralamerikanske og karibiske leker
Anne-Lise Reinsfelt

**Anne-Lise Reinsfelt** (født 17. februar 1949) er en norsk fotograf. Hun var ansatt
ved Norsk Folkemuseum fra 1981 til 2013. 

Reinsfelt er utdannet fagfotograf med læretid i Kerteminde, Danmark, 1966–1970. Hun arbeidet deretter som portrettfotograf i Odense og var pressefotograf i *[[Fyens Stiftstidende]]* i to og 
et halvt år. I 1973 reiste hun til Grønland hvor hun var fotograf i to år. Hun kom tilbake til Norge og ble ansatt i en fotoforretning på Mysen.

I 1981 begynte hun som fotograf på Norsk Folkemuseum. Hun har fotografert et stort antall museumsgjenstander i tillegg til å ha andre oppdrag.

## Eksempler på bilder

Fil:Brudekrone, Norsk Folkemuseum NF.1921-0538, bilde 2.jpg|Brudekrone brukt i Krødsherad. NF.1921-0538. 
Fil:Dukke i Telemarksdrakt, Norsk Folkemuseum, NF.1895-1340, bilde 1.jpg|Dukke fra ca. 1820–1840 brukt i Aust-Telemark. NF.1895-1340
Fil:Epitafium fra 1686, Norsk Folkemuseum NF.1905-0373, bilde 1.jpg|Epitafium fra 1686, brukt i Stange, Hedmark. NF.1905-0373
Fil:Krydderoppsats, Herrebøe Fajansefabrikk, Norsk Folkemuseum, NF.1906-2217.jpg|Krydderoppsats fra Herrebøe Fajansefabrikk. NF.1906-2217
Fil:Blekkhus, Norsk Folkemuseum, NF.1914-0171, bilde 1.jpg|Blekkhus formet som et hundehode hvor hodet og gapet er et lokk som kan vippes opp, inni er en liten beholder til blekk. Fra ca. 1880–1889. NF.1914-0171


## Referanser
Belle de Boskoop

**Belle de Boskoop** er en eplesort som har sitt opphav i 1850-tallets Nederland. Eplet er fremst et mateple med hardere fruktkjøtt og sterkere smak. Eplet er også motstandskraftig mot sykdommer. Treet er et triploid.

Blomstringen er middeltidig eller noe senere, of Belle de Booskoop pollineres av blant annet Aroma, Cox Orange, Cox Pomona, Cortland, Discovery, Filippa, Ingrid Marie, James Grieve, Oberländer, Oranie, Ringstad og Transparente Blanche.

## Bilder

File:Belle de Boskoop Flowers.JPG|Blomster på Belle de Boskoop 
File:Blossoming Belle de Boskoop apple tree.JPG|Rikelig blomstrende Belle-de-Boskoop-tre


## Referanser


## Kilder
* Görel Kristina Näslund - 100 älskade äpplen.
Cox Orange

**Cox Orange** (eller som sorten egentlig heter: *Cox' Orange*) er en populær eplesort med fast, gult og søtlig fruktkjøtt med en karakteristisk, kraftig aroma.

Cox Orange ble utviklet i 1825 av en pensjonert brygger, Richard Cox, fra Colbrook Lawn i England. Sorten ble utbredt i Danmark på slutten av 1800-tallet. 

I England er sorten kjent under navnet *Cox Orange Pippin*. Dessverre er sorten sårbar overfor eriosoma lanigerum som forringer salgs- og holdbarhetsverdien.

## Referanser
Crenitis

***Crenitis*** er en slekt av biller som hører til familien vannkjær (Hydrophilidae).

## Utseende
Små til middelsstore, ovale vannkjær. De minner overflatisk om vannkalver.

## Systematisk inndeling

Artslisten følger  og 

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien Chaetarthriinae
****** Stamme Anaecaenini
******* Slekten *Crenitis* Bedel, 1881
******** Underslekten *[[Acrenitis]]* Matsui & Nakane, 1985
********* *[[Crenitis (Acrenitis) formosana]]* Hebauer, 1994
********* *[[Crenitis (Acrenitis) nakanei]]* Hebauer, 1994
********* *[[Crenitis (Acrenitis) neglecta]]* Matsui & Nakane, 1985
********* *[[Crenitis (Acrenitis) osawai]]* Nakane, 1966
********* *[[Crenitis (Acrenitis) primorica]]* Hebauer, 1994
********* *[[Crenitis (Acrenitis) satoi]]* Hebauer, 1994
********* *[[Crenitis (Acrenitis) tokarana]]* Nakane, 1966
******** Underslekten *Crenitis* (i snever forstand)
********* *[[Crenitis (Crenitis) apicalis]]* (Reitter, 1896)
********* *[[Crenitis (Crenitis) convexa]]* Ji & Komarek, 2003
********* *[[Crenitis (Crenitis) cordula]]* Hebauer, 1994
********* *[[Crenitis (Crenitis) hokkaidensis]]* Nakane, 1966
********* *[[Crenitis (Crenitis) japonica]]* Nakane, 1963
********* *[[Crenitis (Crenitis) kanyukovae]]* Shatrovskiy, 1989
********* *[[Crenitis (Crenitis) nepalensis]]* Hebauer, 1994
********* *[[Crenitis (Crenitis) orientalis]]* Satô, 1979
********* *[[Crenitis (Crenitis) punctatostriata]]* (Letzner, 1840) - eneste art i Europa
********* *[[Crenitis (Crenitis) rufula]]* Hebauer, 1994
********* *[[Crenitis (Crenitis) shaanxiensis]]* Ji & Komarek, 2003
********* *[[Crenitis bicolor]]* Bilton, 2013
********* *[[Crenitis maculifrons]]*
********* *[[Crenitis morata]]*

## Referanser


## Kilder
* Hansen, M. 1987. *The Hydrophiloidea (Coleoptera) of Fennoscandia and Denmark.* Fauna Entomologica Scandinavica 18. E.J. Brill/Scandinavian Science Press Ltd.

## Eksterne lenker
* 
* bugguide.net - Bildegalleri over nordamerikanske arter
* Bilde av ''Crenitis kanyukovae''
Jacob R. Kuhnle

**Jacob Reimers Kuhnle** (født 29. juli 1907 i Bergen, død 28. mars 1996) var en norsk redaktør.

Kuhnle ble uteksaminert fra Bergen katedralskole i 1926. Han ble ansatt som sportsjournalist i *[[Bergens Aftenblad]]* i 1928. Fra 1938 til 1942 var han nyhetsredaktør for samme redaksjon. Fra 1945 til 1962 var han nyhetsredaktør i *[[Morgenavisen]]*, og sammen med Erling Lauhn redaktør samme sted fra 1962 til 1966. Fra 1966 til 1974 var Kuhnle ansvarlig redaktør for avisen. Kuhnle holdt også kåserier i NRK radio. Han ble tildelt Narvesenprisen i 1961.

Han var sønn av skipsreder Jacob William Kuhnle og hustru Anna Katharina Reimers, og far til professor i statsvitenskap Stein Kuhnle.

## Referanser
Oberländer (eple)

**Oberländer** er en eplesort som trolig har sitt opphav i Tyskland. Oberländer er et vintereple og dets träd har god motstandskraft mot angrep av tresopp]. Eplets skall er for det meste av en intensiv rød farge. Eplet plukkes i Nord-Europa i begynnelsen av oktober og holder seg til mars. Fruktkjøttet på dette eplet er hvitt, og eplet har en særpreget fin smak. Blomstringen er sen, og eplet pollineres av blant andre Cox Orange, Filippa, Golden Noble, Guldborg, James Grieve, Maglemer, Oranie og Transparente de Croncels. 

## Kilder
*Görel Kristina Näslund - *100 älskade äpplen*
Sentralamerikanske og karibiske leker 1946

**Sentralamerikanske og karibiske leker 1946**. Lekene i 1946 var de femte sentralamerikanske og karibiske leker, de ble arrangert i Barranquilla i Colombia i perioden 5. til 25. mars 1946. Det var  1540 utøvere fra tretten nasjoner som deltok i nitten sporter. Cuba ble beste nasjon med tjueni gullmedaljer foran Mexico med tjueseks.

## Medaljer

## Deltakende nasjoner
Det var 13 nasjoner som deltok i de femte lekene i 1946.

## Sporter
Det var nitten sporter ï de femte lekene i 1946.  
  
## Eksterne lenker
* Sentralamerikanske og karibiske leker
Torfinn Iversen

**Torfinn Iversen** (født 1985 i Sortland) er en norsk filmregissør og manusforfatter, kjent for blant annet kortfilmen *[[Sparkekoret]]* (*The Kicksled Choir*), som i 2021 ble shortlistet som 1 av 10 filmer til Oscar for beste kortfilm ved den 93. Oscar-utdelingen.

Han har en bachelor i filmvitenskap fra Høgskolen i Lillehammer og er utdannet ved Nordland kunst- og filmfagskole. Han har skrevet og regissert flere kortfilmer som har deltatt i konkurranseprogrammer på nasjonale og internasjonale kortfilmfestivaler. Kortfilmen *Levis hest*, ble blant annet valgt ut til generationprogrammet på Filmfestivalen i Berlin i 2012. Kortfilmen *Myrhull* ble nominert til Amanda i 2018.

Iversen debuterte som spillefilm-regissør i 2017 med spillefilmen *[[Oskars Amerika]]* (Tidligere *Et hav imellom*). Prosjektet ble tildelt Eurimages Co-Production Development Award i 2014. *[[Oskars Amerika]]* hadde sin verdenspremiere i Generation KPlus på Filmfestivalen i Berlin i februar 2017.

*[[Oskars Amerika]]* hadde norsk kinopremiere 24. mars 2017.

Iversen ble tildelt Statens kunstnerstipend for yngre/nyetablerte filmkunstnere i 2013, for yngre/nyetablerte dramatikere i 2020, og for dramatikere i 2023.

Han fikk i oktober 2024 tilskudd til produksjon av spillefilmen *Onkel Egg*, etter kunstnerisk vurdering fra Norsk Filminstitutt. Filmen skal være ferdig i 2026.
 

## Filmer
* *[[Sparkekoret]]* 2020 (Manus, regi, klipp)
* *Myrhull* 2018 (regi)
* *[[Oskars Amerika]]* 2017 (Manus, regi)
* *Blikkstille* 2016 (Manus, regi, klipp)
* *Just Like Kids* 2015 (co-manus, regi)
* *Unspoken* 2014 (co-manus, regi)
* *Tilbake* 2012 (Manus, regi)
* *Levis hest* 2011 (Manus, regi)
* *Konsert for Maria* 2011 (co-manus, regi)
* *Forventninger* 2009 (manus, regi)
* *Et kjærlighetskapittel* 2008 (manus, regi)
* *Gaute paa bjerget* 2000 (co-manus, regi)

## Referanser


## Eksterne lenker
* Den&#x20;norske&#x20;familiefilmen&#x20;Oskars&#x20;Amerika&#x20;vises&#x20;på&#x20;Berlin-festivalen http://www.aftenposten.no/kultur/Den-norske-familiefilmen-Oskars-Amerika-vises-pa-Berlin-festivalen-613005b.html
* Vol.no Skal lage spillefilm til 17 millioner 
* Rushprint - Original film fikk pris under Cinekid i Amsterdam 
* Rushprint - «Levis hest» til Berlin
* VG - Vår mann i Berlin
* 
*
Gravdal Skibsbyggeri

**Gravdal Skibsbyggeri & Trelastforretning** var et skipsverft i Sunde i Kvinnherad kommune i Sunnhordland.
Mil Mi-26

**Mil Mi-26** (på russisk: **Ми-26**, NATO kodenavn **Halo**) er et sovjetisk tungt transporthelikopter med løfteevne på 20 tonn som kan brukes i militære såvel som sivile operasjoner. Det er det nest **tyngste** og  **sterkeste** helikopter som er bygget.

## Historie

Mi-26 ble konstruert med tanke på både militært og sivilt bruk med krav om at det skulle kunne løfte mere en noe annet helikopter. Den første Mi-26 fløy første gang 14. desember 1977 og  det sovjetiske flyvåpen fikk de første i 1983.

Mi-26 var det første helikopter som tok i bruk en åtte-bladet rotor. Mens Mi-26 bare er litt tyngre en dens forgjenger Mil Mi-6, så er dens løfteevne nesten fordoblet, fra 12 tonn til over 20 tonn.

## Variasjoner
* **V-29** – Prototype.
* **Mi-26 Halo-A** – Militær transport.
* **Mi-26A** – Opgraderet utgave.
* **Mi-26M** – Kraftugere utgave.

* **Mi-26MS** –  For evakuering 
* **Mi-26NEF-M** – Ubåtjeger.
* **Mi-26P** –   Sivilt transporthelikopter, med plass til 63 passasjerer.
* **Mi-26PK** – Flyvende kran helikopter.
* **Mi-26T** –   Sivilt transporthelikopter.
* **Mi-26TC** – Transporthelikopter.
* **Mi-26TM** – Flyvende kran helikopter.
* **Mi-26TP** – Brannslukningshelikopter.
* **Mi-26TS** – Eksportutgave av Mi-26T.
* **Mi-26TZ** – Flyvende drivstoff utgave.

## Militære operatører

Mil Mi-26 brukes av flyvåpen i i

*  Hellas,
*  India,
*  Laos, 
* Mexico,
* Peru
*  Russland,
*  Sør-Korea, 
* Venezuela og  
* FNs fredsbevarende operasjoner

## Sivile operatører
* Det kinesiske China Flying Dragon Aviation
* Aeroflot

## Eksterne lenker
* 
* Aviation.ru – Mi-26
* Aeronautics.Ru – Mi-26
* Fas.org – Mi-26
Andvord Bay

**Andvord Bay** er en bukt i Antarktis, beliggende mellom Beneden Head og Duthiers Point på vestkysten av Antarktishalvøya. Den er om lag 17 kilometer lang og 6 kilometer bred.

Andvord Bay ble oppdaget under Belgica-ekspedisjonen 1897–99 og navngitt av ekspedisjonslederen, Adrien de Gerlache, til ære for skipsreder Rolf Andvord, daværende belgisk konsul i Kristiania.

## Referanser
Sentralamerikanske og karibiske leker 1950

**Sentralamerikanske og karibiske leker 1950**. Lekene i 1950 var de sjette sentralamerikanske og karibiske leker, de ble arrangert i Guatemala by i Guatemala i perioden 28. februar til 12. mars 1950. Det var 1390 utøvere fra fjorten nasjoner som deltok i nitten sporter. Mexico ble beste nasjon med førtitre gullmedaljer foran Cuba med tjuefire.

## Medaljer

## Deltakende nasjoner
Det var 14 nasjoner som deltok i de sjette lekene i 1950.

## Sporter
Det var nitten sporter ï de sjette lekene i 1950.  
  
## Eksterne lenker
*  Sentralamerikanske og karibiske leker
Cebrioninae

* 

**Cebrioninae** er en gruppe av biller som hører til familien smellere (Elateridae).

## Utseende
Middelsstore til nokså store (8-25 millimeter), brede smellere med lange, trådformede antenner som består av 11 eller 12 ledd. Disse artene har forholdsvis tynt hudpanser (kutikula) og er myke til biller å være. Det er nokså stor forskjell mellom kjønnene, hunnene er større og bredere enn hannene med kortere antenner. Dekkvingene har markerte lengdefurer. Oversiden, særlig pronotum, er mer eller mindre tett hårete.

## Levevis
Larvene lever i jorda. Hannene flyr gjerne om natten og kommer til lys, hunnene er oftest ikke flygedyktige.

## Utbredelse
Gruppen finnes i alle verdensdeler bortsett fra Australia og New Zealand. De er særlig artsrike i tørre, tempererte deler av Holarktis.

## Systematisk inndeling
Gruppen har tidligere blitt regnet som en egen familie, Cebrionidae. Gruppen Aplastinae blir ofte også plassert her (som stammen Aplastini).
Inndelingen følger 

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien Cebrioninae Latreille, 1802 – ikke i Norge
****** Stammen Cebriognathini Paulus, 1981
******* Slekten *[[Cebriognathus]]* Chobaut, 1899 - bør kanskje regnes som et synonym for *Cebrio*
******* Slekten *[[Cebriorhipis]]* Chevrolat, 1875 - tre arter
****** Stammen Cebrionini
******* Slekten *[[Analestesa]]* Leach, 1824 - 4 arter, oftest plassert i *[[Cebrio]]*
******* Slekten *[[Cebrio]]* Olivier, 1790 – store, brede arter, med lange bein, hannene med lange antenner. 228 arter, 53 i Mellom- og Sør-Europa.
******* Slekten *[[Scaptolenus]]* LeConte, 1853 - 8 arter, Amerika
******* Slekten *[[Selenodon]]* Latreille, 1834 - 24 arter
****** Ikke plassert til stamme
******* Slekten *[[Athoomorphus]]* Schwarz, 1898 - 1 art
******* Slekten *[[Brongniartia]]* Leach, 1824 - 1 art
******* Slekten *[[Dumerilia]]* Leach, 1824 - 2 arter
******* Slekten *[[Gurjevelater]]* Platia & Gudenzi, 2000- 2 arter
******* Slekten *[[Musopsis]]* Chevrolat, 1875 - 1 art
******* Slekten *[[Paulusiella]]* Löbl, 2007 - 5 arter
******* Slekten *[[Stenocebrio]]* Solervicens, 1988 - 1 art

## Referanser


## Eksterne lenker
* 
* bugguide.net - Bildegalleri over nordamerikanske arter (''Scaptolenus'' spp.)
Hindustan Aeronautics HA-31 Basant

**Hindustan Aeronautics HA-31 Basant** (no: Fjær) er et indisk landbruksfly fra 1970-tallet, bygget av Hindustan Aeronautics.

Hindustan Aeronautics startet med å konstruere et helikopter for landbruksformål i 1968, **HAL-31 Mk 1** med førerkabinen like over vingene forkant. Det fikk ny betegnelse **HA-31 Mk II Basant** og fløy første gang 30. mars 1972.

Basant er en konvensjonell lav-vinget endekker med fast understell og utstyrt med en 400&nbsp;hk Avco Lycoming IO-720 stempelmotor. Produksjonen opphørte i 1980 etter at 39 fly var bygget.

## Spesifikasjoner (Mk.II)

## Referanser


## Litteratur
* Taylor, J.W.R. (ed.) Jane's All the World Aircraft 1980-81. London: Jane's, 1981. ISBN 0-531-03953-6.
* The Illustrated Encyclopedia of Aircraft (Part Work 1982-1985), 1985, Orbis Publishing, Page 2160

## Eksterne lenker
* HAL HA-31 Basant
Boksing under Sentralamerikanske og karibiske leker 1935

**Boksing under Sentralamerikanske og karibiske leker 1935**. Boksing var en av fjorten sporter i de tredje sentralamerikanske og karibiske leker som ble arrangert i San Salvador i El Salvador i perioden 16. mars til 5. april 1935. Det var første gangen som boksing var med i de sentralamerikanske og karibiske leker. Det ble konkurrert i åtte vektklasser, kun for menn. Mexico ble beste nasjon med fem gullmedaljer foran Cuba med to.

## Medaljer

## Eksterne lenker
* Wyniki turnieju bokserskiego Igrzysk Ameryki Środkowej i Karaibów 1935
Autonom bil

**Autonom bil** eller **selvkjørende bil**, også kalt **ubemannet kjøretøy**, **førerløs bil** og **robotbil**, er et autonomt kjøretøy som kan oppfylle de viktigste transportfunksjonene i en tradisjonell bil. En selvkjørende bil er i stand til å avkjenne sine omgivelser og navigere uten menneskelig påvirkning. I oktober 2015 slapp Tesla Motors en «*over the air*»-oppdatering til sine Modell S-biler som tillater «nivå 2-autopilot». Selvkjørende biler er utrustet med svak kunstig intelligens.

Den 19. mars 2018 ble en kvinne overkjørt og drept av en selvkjørende bil i Tempe i Arizona, dette er sannsynligvis den første fotgjengeren drept av en selvkjørende bil.

## SAE nivåer
Society of Automotive Engineers (SAE) klassifiserer kjøretøyautonomi i seks nivåer:

– **0**: Ingen automatisering

– **1**: Førerassistanse, kjøretøyet kontrollerer styring eller hastighet autonomt under spesifikke omstendigheter

– **2**: Delvis automatisering, kjøretøyet kontrollerer både styring og hastighet autonomt under spesifikke omstendigheter

– **3**: Betinget automatisering, kjøretøyet kontrollerer både styring og hastighet under normale forhold, men krever at føreren er klar til å ta kontroll under andre omstendigheter

– **4**: Høy automatisering, kjøretøyet kjører autonomt under normale miljøforhold, og krever ikke oppsyn av fører

– **5**: Full autonomi, der kjøretøyet kan fullføre reisen autonomt under alle miljøforhold

## Galleri

Fil:Nio ES8 - Autonomous car (Ruter) - Haugenstua stasjon 2.jpg|Nio ES8 i regi av Ruter i Oslo.
Fil:Nio ES8 - Autonomous car (Ruter) inside.jpg|Innsiden av en Nio ES8 i regi av Ruter i Oslo.
Fil:Ruter Oda.jpg|Selvkjørende buss i regi av Ruter i Oslo.
Fil:Waymo Jaguar I-Pace in San Francisco 2023 dllu.jpg|En Jaguar I-Pace i San Francisco, 2023. Denne modellen ble tilbakekalt etter å ha krasjet i en stolpe


## Se også

* Autonome kjøretøy
* Kunstig intelligens

## Referanser



    



## Eksterne lenker
* lovdata.no Lov om utprøving av selvkjørende kjøretøy
Sentralamerikanske og karibiske leker 1954

**Sentralamerikanske og karibiske leker 1954**. Lekene i 1954 var de sjuende sentralamerikanske og karibiske leker, de ble arrangert i Mexico by i Mexico i perioden 5. til 20. mars 1954. De var andre gangen som lekene ble arrangert i Mexico by, første gangen var i 1926. Det var 1356 utøvere, herav 163 kvinner, fra tolv nasjoner som deltok i nitten sporter. Mexico ble beste nasjon med førtisju gullmedaljer foran Cuba med tjueni.

## Medaljer

## Deltakende nasjoner
Det var 12 nasjoner som deltok i de sjuende lekene i 1954.

* 
* 
* 
* 
* 
* 
* 
* 
* 
* 
* 
* 

## Sporter
Det var nitten sporter ï de sjuende lekene i 1954.  

* Baseball 
* Basketball 
* Boksing 
* Bowling
* Bryting 
* Fekting
* Fotball
* Friidrett
* Hestesport 
* Golf 
* Skyting
* Stuping
* Svømming
* Sykling 
* Tennis 
* Turn 
* Vannpolo 
* Vektløfting 
* Volleyball 

## Eksterne lenker
* Historia de los Juegos Deportivos Regionales mas antiguos del mundo
Kamenice (Labe)

**Kamenice** (tysk: *Kamnitz*) er en høyre sideelv til Elben, i regionen Ústí nad Labem. Navnet stammer fra det slaviske adjektivet *kamenný* (steinete), som hentyder til elvas beskaffenhet som en grunn, steinete og rasktflytende elv. 

Elvas utspring er i Lausitzerfjellene (tsjekkisk: *Lužické hory*) nord i Böhmen. Elva flyter sørvest til den kommer til den lille byen Česká Kamenice, hvor den like etter svinger nordvest. Her blir den en del av České Švýcarsko nasjonalpark (Böhmiske Sveits), før den munner fossende ut i Elben like ved den tyske grensen. Utløpet ved Hřensko er det laveste punkt over havet i Tsjekkia. 

## Referanser


## Eksterne lenker
*
Fjellelvi

**Fjellelvi** er ei elv i Flå kommune i Buskerud. Elva har utspring øst i Fosstjernet på Storrustefjell og renner i sørlig retning, der den passerer gjennom Øvre- og Nedre Prestgardstjernet. Nedenfor Fosstjernet blir elva striere og faller ned mot munningen på nordsida av Buvatnet. Området ligger i Vassfaret og Vidalen landskapsvernområde.

## Trollfossen
Rett sør for Fjellelvis utløp fra Fosstjernet, mellom Nautskardfjellet og Bukollen, ligger den såkalte **Trollfossen** (), som egentlig heter **Hellun** og er et karakteristisk tappelignende fossefall. Fossen har blitt en yndet turistmål for fotturister. Man kan ta seg dit via bomvei fra Sokna (Strømsoddbygda) eller Gulsvik. Det er parkering ved Buvatnet (fra Bukollplassen er korteste vei). Stien som fører til Hellun (Trollfossen) er ikke skiltet, så følg blåmerket sti.

## Se også
* Strømsoddbygdvassdraget

## Referanser
Buvasselvi

**Buvasselvi** er ei elv i Flå kommune i Buskerud. Den har utspring fra Buvatnet og renner i sørøstlig retning ned til munningen i Frisvatnet.

## Se også
* Strømsoddbygdvassdraget

## Referanser
Frisvatnet

**Frisvatnet** er en innsjø i Flå og Ringerike kommuner i Buskerud. Den har et areal på 0,53&nbsp;km² og ligger 301 meter over havet. Utløpet er mot øst til Frisvasselva, og hovedtilløpet er Buvasselvi fra nordvest.

## Se også
* Strømsoddbygdvassdraget

## Referanser
Boksing under Sentralamerikanske og karibiske leker 1938

**Boksing under Sentralamerikanske og karibiske leker 1938**. Boksing var en av flere sporter i de fjerde sentralamerikanske og karibiske leker som ble arrangert i Panama by i Panama i perioden 5. til 24. februar 1938. Det var andre gangen som boksing var med i de sentralamerikanske og karibiske leker. Det ble konkurrert i åtte vektklasser, kun for menn. Mexico ble beste nasjon med tre gullmedaljer foran Panama og Puerto Rico med to hver.

## Medaljer

## Eksterne lenker
* Wyniki turnieju bokserskiego Igrzysk Ameryki Środkowej i Karaibów 1938
Moses Kiyai

**Moses Kiyai** (født 1962) er en kenyansk tidligere friidrettsutøver som spesialiserte seg i lengdehopp. 

Han representerte landet sitt under Sommer-OL 1984 i Los Angeles, der han ble utslått i kvalifiseringen i lengdehopp.

## Referanser


## Eksterne lenker
*
Max Seiffert

**Max Seiffert** (1868–1948) var en tysk musikkviter og utgiver av tidligmusikk.

## Liv
Seiffert var sønn av en lærer. Han studerte hos i Berlin hos Philipp Spitta og tok doktorgraden på en avhandling om Jan Pieterszoon Sweelinck og hans tyske elever (*Jan Pieterszoon Sweelinck und seine direkten deutschen Schüler*, Berlin, 1891). Fra 1909 underviste han ved musikkhøyskolen i Berlin og *Akademie für Kirchen- und Schulmusik*. 

Han meldte seg inn i NSDAP i 1935. 

## Verk
Som ekspert på musikk fra 1600- og 1700-tallet, redigerte han utgaver av flere tidlige komponisters verk, blant annet Sweelincks i 12 bind og en mengde av Händels.

Seiffert var ekspert på musikk fra 1600- og 1700-tallet, og hans betydning for musikkvitenskapene ligger framfor alt i den mangesidige virksomheten som redaktør. Blant annet redigerte han verk av Johann Sebastian Bach, Dietrich Buxtehude, Johann Krieger, Johann Philipp Krieger, Liebhold, Leopold Mozart, Johann Pachelbel, Jan Pieterszoon Sweelinck, Georg Philipp Telemann, Franz Tunder, Samuel Scheidt, Johann Gottfried Walther, Matthias Weckmann og Friedrich Wilhelm Zachow.

## Referanser


## Litteratur
* 

## Eksterne lenker
* 
* 
*